2, 3. Batlhanka ba Modimo gompieno ba lebana le mathata a a tshwanang le a ga Jeremia jang? 5 Ga go pelaelo gore Setefane o ne a ratwa ke batho gonne o ne a le pelonomi e bile a le bonolo. O ne a bua ka tsela e e neng ya tlhotlheletsa bontsi jwa batho ba ba neng ba mo reeditse, mme a ba tlhatswa pelo gore o ne a le peloephepa le gore dilo tse a neng a di ba ruta di ne di tla ba solegela molemo. O ne a tletse maatla ka gonne moya wa ga Jehofa o ne o dira mo go ene e re ka a ne a le boikokobetso mme a latela kaelo ya one. Go na le gore a ikgogomose ka ntlha ya dimpho le bokgoni jwa gagwe, o ne a isa pako yotlhe kwa go Jehofa mme a bo a bontsha gore o amega ka lorato ka batho ba a neng a bua le bone. Ka jalo, ga go gakgamatse go bo baganetsi ba gagwe ba ne ba mo tsaya e le motho yo o kotsi!